**Institut za turizam za razdoblje 2024. - 2026.**

**Sažetak djelokruga rada proračunskog korisnika**

Institut za turizam u Zagrebu jedini je javni znanstveni institut u Hrvatskoj specijaliziran za istraživanja na području turizma. Usmjeren je na inovativna, međunarodno konkurentna istraživanja te na istraživanja koja su praktično primjenjiva u turističkom gospodarstvu i koja su u funkciji povezivanja znanosti i prakse s područja turizma. Institut za turizam je jedna od najstarijih institucija u Europi koja se bavi istraživanjima u turizmu. Osnovan je 1959. godine, a 1986. godine postao je javna znanstvena institucija i od tada nosi današnji naziv – Institut za turizam. Danas je Institut za turizam znanstvena institucija čiji multidisciplinarni tim znanstvenika (19 istraživača od 32 ukupno zaposlenih djelatnika) izučava složeni fenomen turizma i utjecaj njegovog razvoja na ekonomiju, društvo, prostor i okoliš, a stečenim znanjem i spoznajama uspješno inovira turističku praksu i podiže konkurentnost hrvatskog turizma.

Znanstvenu djelatnost Institut za turizam obavlja putem provođenja međunarodnih, domaćih kompetitivnih znanstvenih projekata, kao i putem provođenja internih znanstvenih projekata Instituta za turizam, kojima se proučavaju istraživački problemi važni za razvoj dugoročno održivog i tržišno konkurentnog turizma. Osim toga, znanstvenu djelatnost Institut provodi i kroz objavljivanje znanstvenih radova u relevantnim domaćim i međunarodnim znanstvenim časopisima, kroz sudjelovanje djelatnika Instituta na međunarodnim znanstvenim skupovima, kroz izdavačku djelatnost i izdavanje međunarodnog znanstveno-stručnog časopisa Tourism: An International Interdisciplinary Journal te kroz cijeli niz drugih aktivnosti usmjerenih na diseminaciju znanja i popularizaciju znanosti . Uzimajući u obzir kadrovsku ekipiranost djelatnika, njihove znanstvene interese i afinitete, dostupnost izvora financiranja, potrebe turističkog gospodarstva i sl., Institut za turizam se kroz svoju znanstvenu djelatnost ponajviše bavi temama s područja ekonomike turizma, ali se djelatnici Instituta također aktivno bave proučavanjem međuodnosa turizma i drugih područja, kao što su promet, geografija, urbanizam i prostorno planiranje, ekologija i zaštita okoliša, održivi razvoj, povijesni razvoj turizma i sl.

Institut za turizam se posljednjih desetak godina bavi pretežito primijenjenim i razvojnim istraživanjima u turizmu, stavljajući sve veći naglasak na ishode znanstvenog rada i vrednovanje svoje organizacijske efikasnosti i racionalnosti. Vjerujemo da rezultatima svog znanstveno-istraživačkog i stručnog rada kontinuirano stvaramo analitičke podloge za podizanje kvalitete turističke politike te da smo svojim djelovanjem znatno unaprijedili obrazovni sustav vezan uz turizam te savjetodavnim radom pridonijeli održivom turističkom razvoju brojnih turističkih mjesta u Hrvatskoj. Njegujući izvrsnost, timski rad i suradnju, svojom znanstveno-istraživačkom aktivnošću, edukativnim i savjetodavnim radom te izdavačkom djelatnošću Institut za turizam stekao je međunarodnu prepoznatljivost koja je posljednjih godina sve vidljivija kroz suradnju s relevantnim znanstvenicima i stručnjacima s područja turizma kao i kroz suradnju sa Svjetskom turističkom organizacijom, Europskom komisijom, OECD-om i brojnim drugim međunarodnim organizacijama koje se bave složenim društvenim i ekonomskim pitanjima.

Misija Instituta za turizam jest proučavanje i istraživanje različitih obilježja složenog i multidisciplinarnog fenomena turizma, popularizacija rezultata istraživanja i prijenos/diseminacija rezultata istraživanja u gospodarstvo i obrazovanje. Stoga Institut kontinuirano razvija vlastite metode istraživanja i popularizacijskim aktivnostima prenosi stečena znanja kako bi se misija Instituta koja je fokusirana na povezivanje turističke znanosti i prakse u potpunosti realizirala. Ta misija Instituta ostaje nepromijenjena i kad je riječ o razdoblju 2023.-2025. godina. Misija Instituta za turizam osobito je važna u kontekstu ukupnog društvenog i ekonomskog razvoja Republike Hrvatske s obzirom na veliki značaj turizma na ukupno hrvatsko gospodarstvo te posljedično i na cijelo društvo, a što se najviše vidi kroz značajan doprinos turizma BDP-u, kroz generiranje novih radnih mjesta te podizanje ukupne razine životnog standarda svih stanovnika Republike Hrvatske.

**A622150/A622152 PROGRAMSKO FINANCIRANJE JAVNIH INSTITUTA**

Zakonske i druge pravne osnove:

* Zakon o ustanovama
* Zakon o znanstvenoj djelatnosti i visokom obrazovanju
* Zakon o radu
* Zakon o zaštiti na radu
* Zakon o plaćama u javnim službama
* Uredba o nazivima radnih mjesta i koeficijentima složenosti poslova u javnim službama
* Zakon o javnoj nabavi
* Zakon o provedbi Opće uredbe o zaštiti podataka
* Zakon o pravu na pristup informacijama
* Pravilnik o osnovama financiranja znanstvenoistraživačkih instituta
* Pravilnik o znanstvenim i umjetničkim područjima, poljima i granama
* Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice
* Uredba o programskom financiranju javnih visokih učilišta i javnih znanstvenih instituta u Republici Hrvatskoj
* Pravilniku o uvjetima za izbor u znanstvena zvanja
* Pravilnik o unutarnjem ustroju i načinu rada Instituta za turizam
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje s dodatkom
* Statut Instituta za turizam
* Ostali opći/interni akti Instituta za turizam.

|  |  |  |  |  |  |
| --- | --- | --- | --- | --- | --- |
|  | **Plan 2023.** | **Plan 2024.** | **Plan 2025.** | **Plan 2026.** | **Indeks 24./23.** |
| A622150 PROGRAMSKO FINANCIRANJE JAVNIH ZNANSTVENIH INSTITUTAA622152- IZ STRUKTUTNIH FONDOVA  | 1.134.900 EUR- | 1.177.905 EUR74.450 EUR  | 1.183.460 EUR 74.450 EUR | 1.192.738 EUR74.450 EUR | 1,03 |

Ova aktivnost sastoji se od sljedećih elemenata:

Rashodi za zaposlene, materijalni rashodi sukladno zakonu i kolektivnom ugovoru, hladni pogon, trošak kapitalne opreme, financiranje institucijskih ciljeva (izdavanje znanstvenog časopisa Tourism: An International Interdisciplinary Journal, pokrića troškova znanstvene djelatnosti, materijalnih troškova redovnog poslovanja, odnosno hladnog pogona).

Izračun financijskog plana:

***11 - Opći izvori i primici***

1. **Rashodi za zaposlene**

Planirani broj zaposlenih u 2024.g. x iznos prosječne mjesečne plaće x 12 mjeseci + ostali rashodi za zaposlene=1.076.199 EUR.

Broj zaposlenih u 2025.g. x iznos prosječne mjesečne plaće x 12 mjeseci + ostali rashodi za zaposlene=1.081.754 EUR.

Broj zaposlenih u 2026.g. x iznos prosječne mjesečne plaće x 12 mjeseci + ostali rashodi za zaposlene=1.091.032 EUR.

1. **Materijalni rashodi**

Planiraju se u visini 93.419 EUR u 2024. g, 2025.g i 2026. g.

**3. Financijski rashodi**

 Planiraju se u visini 561 EUR u 2024.g, 2025.g. i 2026.g.

**4. Rashodi za nabavu nefinancijske imovine**

Planiraju se u visini 7.726 EUR u 2024. g. 2025.g. i 2026.g.

***581 – Mehanizam za oporavak i otpornost***

1. **Materijalni rashodi**

Planiraju se u visini 45.650 EUR-a za 2024; 65.650 EUR-a za 2025 i 65.250 EUR-a za 2026. godinu.

1. **Rashodi za nabavu nefinancijske imovine**

Planiraju se u visini 26.800 EUR-a za 2024; 8.800 EUR-a za 2025 i 9.200 EUR-a za 2026. godinu.

Provedba ove aktivnosti provodi se svake godine temeljem ugovora o programskom financiranju znanstvene djelatnosti na javnim znanstvenim institutima (Ministarstvo znanosti i obrazovanja).

Sredstva programskog financiranja planiraju se prema limitima koje smo dobili od MZO.

U Prijedlogu razvojne i izvedbene proračunske komponente Instituta za turizam, 2024. - 2027. definirani su strateški ciljevi Instituta za turizam za sljedeće četverogodišnje razdoblje. To su Strateški cilj 1. Podizanje znanstvene izvrsnosti, Strateški cilj 2. Jačanje suradnje s gospodarstvom te razvoj nacionalnog i regionalnog identiteta i kulture, te Strateški cilj 4. Jačanje društvene odgovornosti.

U nastavku su prikazani posebni ciljevi i pokazatelji rezultata koji su u skladu s navedenim strateškim ciljevima. Isto tako, prikazane su početne vrijednosti (razdoblje od 2019. do 2022.), odnosno njihove vrijednosti na sredini (2025. godina) i na kraju razdoblja provedbe programskog ugovora (2027. godina).

|  |  |  |  |  |
| --- | --- | --- | --- | --- |
| **Posebni cilj** | **Pokazatelj** | **Početna vrijednost** | **Vrijednost na ključnoj točki ostvarenja** | **Ciljana vrijednost** |
| 1.1. Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju | 1.1.2. Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje | 108 | 114 | 120 |
| 1.3.2. Broj suradnji s inozemnim partnerima | 25 | 27 | 30 |
| 1.7. Doprinos otvorenoj znanosti | 1.7.1. Broj provedenih mjera i uvedenih alata za poticanje politike otvorene znanosti | 3 | 5 | 6 |
| 4.1. Rad na aktivnostima od nacionalnog značaja  | 4.1.1. Broj formaliziranih suradnji s tijelima državne uprave i javnog sektora | 105 | 112 | 120 |
| 4.6. Popularizacija znanosti | 4.6.1. Broj aktivnosti popularizacije znanosti | 296 | 305 | 320 |

**A622153 SAMOSTALNA DJELATNOST JAVNIH INSTITUTA -IZ EVIDENCIJSKIH PRIHODA**

*Zakonske i druge pravne osnove:*

* Zakon o ustanovama
* Zakon o znanstvenoj djelatnosti i visokom obrazovanju
* Zakon o radu
* Zakon o zaštiti na radu
* Zakon o plaćama u javnim službama
* Uredba o nazivima radnih mjesta i koeficijentima složenosti poslova u javnim službama
* Zakon o javnoj nabavi
* Zakon o provedbi Opće uredbe o zaštiti podataka
* Zakon o pravu na pristup informacijama
* Pravilnik o osnovama financiranja znanstvenoistraživačkih instituta
* Pravilnik o znanstvenim i umjetničkim područjima, poljima i granama
* Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice
* Pravilniku o uvjetima za izbor u znanstvena zvanja
* Pravilnik o unutarnjem ustroju i načinu rada Instituta za turizam
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje s dodatkom
* Statut Instituta za turizam
* Ostali opći/interni akti Instituta za turizam.

|  |  |  |  |  |  |
| --- | --- | --- | --- | --- | --- |
|  | **Plan 2023.** | **Plan 2024.** | **Plan 2025.** | **Plan 2026.** | **Indeks 24./23.** |
| A622153 SAMOSTALNA DJELATNOST JAVNIH INSTITUTA (IZ EVIDENCIJSKIH PRIHODA) | 430.956 EUR | 435.441 EUR | 452.551 EUR | 394.151 EUR | 1,01 |

Ova aktivnost provodi se svake godine.

Izračun financijskog plana 2024:

Redovna djelatnost instituta – EUR 435.441

Dominantni izvor financiranja je 31.

Zbog nedostatnog financiranja znanstvene djelatnosti od strane MZO, Institut kontinuirano izdvaja određena sredstva za znanstvenoistraživačku djelatnost iz vlastitih izvora. – 394.151 EUR.

U okviru redovne djelatnosti iz izvora 51 izdvajaju se sredstva za financiranje i pred financiranje budućih EU projekata. 2024. 40.785 EUR-A , za 2025. 58.400 EUR-a. Realizacija iz ovih izvora u okviru redovne djelatnosti ovisi o završenim projektima tekućeg razdoblja.

Iz izvora 71 ( prihodi od nefinancijske imovine) 505 EUR-a u 2024. godini

Jedan od strateških ciljeva Instituta za turizam je Jačanje suradnje s gospodarstvom te razvoj nacionalnog i regionalnog identiteta i kulture. Jedna od važnih odrednica misije Instituta za turizam je praktična primjena i transfer znanja prema tijelima državne uprave i javnog sektora te gospodarstva, s ciljem osiguranja dugoročno održivog i tržišno konkurentnog turističkog razvoja Hrvatske. Institut za turizam ima dugu tradiciju (preko 60 godina) suradnje s gospodarstvom, osobito s ustanovama iz javnog sektora (ministarstva, jedinice regionalne i područne samouprave, lokalne i regionalne razvojne agencije, sustav turističkih zajednica i slično) te to smatramo važnim doprinosom Instituta za turizam gospodarskom, ali i ukupnom društvenom razvoju Republike Hrvatske. S obzirom na veliki značaj turizma za ukupno hrvatsko gospodarstvo, smatramo da će suradnja s gospodarstvom, odnosno stručna potpora Instituta za turizam oblikovanju i vođenju turističke politike i u budućem ugovornom razdoblju biti od ključnog značaja za daljnji razvoj održivog, odgovornog i otpornog turizma u Republici Hrvatskoj.

U Prijedlogu razvojne i izvedbene proračunske komponente Instituta za turizam, 2024. – 2027. ovaj strateški cilj povezan je s posebnim ciljem 2.3. Unaprjeđenje pružanja znanstvenih, istraživačkih ili tehnoloških usluga na slobodnom tržištu, uključujući usluge za razvoj kulture i obrazovanja. U nastavku su prikazane početne, srednje i ciljane vrijednosti pokazatelja vezanih uz ovaj posebni cilj.

|  |  |  |  |  |
| --- | --- | --- | --- | --- |
| **Posebni cilj** | **Pokazatelj** | **Početna vrijednost** | **Vrijednost na ključnoj točki ostvarenja** | **Ciljana vrijednost** |
| 2.3. Unaprjeđenje pružanja znanstvenih, istraživačkih ili tehnoloških usluga na slobodnom tržištu, uključujući usluge za razvoj kulture i obrazovanja | 2.3.1. Broj ugovorenih projekata za pružanje usluga gospodarstvu i javnim tijelima u razvoju kulture i obrazovanja | 89 | 92 | 95 |
| 2.1.2. Vrijednost projekata za usluge gospodarstvu i javnim tijelima u razvoju kulture i obrazovanja | 1.509.640 | 1.546.604 | 1.617.053 |

**A622153 SAMOSTALNA DJELATNOST JAVNIH INSTITUTA - EU PROJEKTI JAVNIH INSTITUTA - IZ EVIDENCIJSKIH PRIHODA**

Zakonske i druge pravne osnove:

* Zakon o ustanovama
* Zakon o znanstvenoj djelatnosti i visokom obrazovanju
* Zakon o radu
* Zakon o zaštiti na radu
* Zakon o plaćama u javnim službama
* Uredba o nazivima radnih mjesta i koeficijentima složenosti poslova u javnim službama
* Zakon o javnoj nabavi
* Zakon o provedbi Opće uredbe o zaštiti podataka
* Zakon o pravu na pristup informacijama
* Pravilnik o osnovama financiranja znanstvenoistraživačkih instituta
* Pravilnik o znanstvenim i umjetničkim područjima, poljima i granama
* Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice
* Pravilniku o uvjetima za izbor u znanstvena zvanja
* Pravilnik o unutarnjem ustroju i načinu rada Instituta za turizam
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje s dodatkom
* Statut Instituta za turizam
* Ostali opći/interni akti Instituta za turizam.

|  |  |  |  |  |  |
| --- | --- | --- | --- | --- | --- |
|  | **Plan 2023.** | **Plan 2024.** | **Plan 2025.** | **Plan 2026.** | **Indeks 24./23.** |
| A622153 EU PROJEKTI JAVNIH INSTITUTA (IZ EVIDENCIJSKIH PRIHODA) | 27.734 EUR  | 9.148 EUR  | - | - | 0,32 |

Ova aktivnost/ projekt sastoji se od sljedećih podprojekata:

1. ERASMUS+ projekt: DIGICULT- Cultural Heritage: a source of resilience and learning through digital education (2021-1-IT01-KA220-VET-000034836). Projekt traje od 01.01.2022. do 30.06.2024.

Sredstva u visini u ukupnom iznosu od 21.131 EUR-a planiran su sredstva na izvoru 51. Iznos od 6.339 EUT-a realiziran je tijekom 2022. U 2023. godini planirano je 10.566 EUR-a i u 2024. 4.226 EUR-a.

Sredstva su planirana za materijalne rashode, službena putovanja, intelektualne usluge i reprezentaciju..

1. Erasmus+ projekt: VINCI - Virtual &Augmented Reality Trainers Toolbox TO Foster low Carbon Tourism & Related Entrepreneurship (2021-1-MT01-KA220-VET-000025011). Projekt traje od 01.02.2022. do 31.01.2024.

Sredstva u visini u 24.608 EUR-a planirana su na izvoru 61. Iznos od 9.843,20 realiziran je u 2023. godini, Iznos od 9.943,20 EUR-a u 2023., i iznos od 4.922 EUR-a u 2024. godini.

Prijava i sudjelovanje u projektima koji se financiranju sredstvima Europske unije važna je aktivnost Instituta za turizam te je u Prijedlogu razvojne i izvedbene proračunske komponente Instituta za turizam, 2024. – 2027. sastavni dio dva posebna cilja: 1.1. Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju, i 1.3. Jačanje međunarodne znanstvene suradnje i znanstvene aktivnosti. U sljedećem četverogodišnjem razdoblju planira se povećati broj projekata koji se financiraju sredstvima Europske unije, a početne, srednje i ciljane vrijednosti za navedena dva pokazatelja prikazani su u nastavku.

|  |  |  |  |  |
| --- | --- | --- | --- | --- |
| **Posebni cilj** | **Pokazatelj** | **Početna vrijednost** | **Vrijednost na ključnoj točki ostvarenja** | **Ciljana vrijednost** |
| 1.1. Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju | 1.1.1. Broj uspješnih projektnih prijava na kompetitivne izvore financiranja (od čega: ERC, ostali međunarodni programi) | 25 | 26 | 27 |
| 1.3. Jačanje međunarodne znanstvene suradnje i znanstvene aktivnosti | 1.3.1. Broj uspješnih projektnih prijava u suradnji s inozemnim partnerom | 23 | 24 | 26 |

**A622152 - PROGRAMSKO FINANCIRANJE JAVNIH ZNANSTVENIH INSTITUTA- RAZVOJ ODRŽIVOG, INOVATIVNOG I OTPORNOG TURIZMA (C16 R1)-NPOO**

Zakonske i druge pravne osnove:

* Zakon o znanstvenoj djelatnosti i visokom obrazovanju
* Zakon o radu
* Zakon o plaćama u javnim službama
* Zakon o javnoj nabavi
* Zakon o provedbi Opće uredbe o zaštiti podataka
* Temeljni kolektivni ugovor za službenike i namještenike u javnim službama
* Uredba o nazivima radnih mjesta i koeficijentima složenosti poslova u javnim službama.

|  |  |  |  |  |  |
| --- | --- | --- | --- | --- | --- |
| IZVOR 581  | Plan 2023. | Plan 2024. | Plan 2025. | Plan 2026. | Indeks 24./23. |
| K622152-NPOO | 182.850 EUR | 140.338 EUR | 134.056 EUR | 155.209 EUR | 0,77 |

Tripartitni Sporazum o partnerstvu u provedbi aktivnosti Uspostavljanje sustava satelitskih računa održivog turizma Republike Hrvatske u okviru reforme predviđene Nacionalnim planom oporavka i otpornosti zaključen je između Ministarstva turizma i sporta, Ministarstva znanosti i obrazovanja kao Nositelja provedbe, te Instituta za turizam kao Partnera.

Temeljem ovoga Sporazuma, Institut za turizam sudjeluje u dijelu projekta koji se odnosi na mapiranje, izradu i uspostavu Sustava satelitskih računa održivog turizma Republike Hrvatske (u daljnjem tekstu: Sustav), te izradu znanstvenih podloga i analiza koje će postati alat za upravljanje javnim politikama.

Sustav se sastoji od Satelitskog računa održivog turizma Republike Hrvatske na NUTS 1, HR0 razini (SAT-ROT RH) te Regionalnih satelitskih računa održivosti turizma na NUTS 2 razinama (HR02, HR03, HR05 i HR06) s naglaskom na regiju Jadranske Hrvatske (NUTS-2, HR03) za koju se satelitski računi izrađuju na razini NUTS-3 regija, te definiranih indikatora održivog turizma za odabrane destinacije (SAT-ROT REG). Sustav mora biti utemeljen na relevantnim i dostupnim podacima održivosti turizma, mora odgovoriti na potrebe definirane NPOO-om u pogledu kreiranja strateško-planskih dokumenata i budućeg Zakona u turizmu te mora biti harmoniziran s nacionalnim i međunarodnim metodološkim okvirom.

Sporazum je sklopljen na razdoblje od 52 mjeseca.

Planirani rashodi su sljedeći:

1. **Rashodi za zaposlene**

Planirani prosječni broj zaposlenik u 2023 g. 18 x iznos prosječne vrijednosti prekovremenih sati temeljem Kolektivnog ugovora za znanost i visoko obrazovanje = 95.513 EUR.

Planirani prosječni broj zaposlenik u 2024 g. 18 x iznos prosječne vrijednosti prekovremenih sati temeljem Kolektivnog ugovora za znanost i visoko obrazovanje = 73.960 EUR.

Planirani prosječni broj zaposlenik u 2025 g. 18 x iznos prosječne vrijednosti prekovremenih sati temeljem Kolektivnog ugovora za znanost i visoko obrazovanje = 100.933 EUR.

Planirani prosječni broj zaposlenika u 2026.g.18 x iznos prosječne vrijednosti prekovremenih sati temeljem Kolektivnog ugovora za znanost i visoko obrazovanje = 74.587 EUR.

1. **Materijalni rashodi**

Materijalni rashodi planirani su u visini 87.337 EUR-a u 2023.g.; 66.378 EUR-a u 2024.g.; 54.276 EUR-a u 2025. godini ; i u 2026. 59.469 EUR-a.

POKAZATELJ UČINKA

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost 2024.** | **Ciljana vrijednost 2025.** | **Ciljana vrijednost 2026.** |
| Isporučeni dokumenti temeljem Sporazuma | Broj isporučenih dokumenata temeljem Sporazuma | Broj dokumenata (godišnje) | 2 | Institut za turizam | 1 | 1 | 1 |